wickkiey/tamil-wikipedia-chunked huggingface dataset:
# அருணா ரெட்டி

## சர்வதேச சீருடைப் பயிற்சித் தொழில்

அருணா 2013, 2014 2017, 2019 ஆம் ஆண்டுகளில் அன்ட்வெர்ப் (பெல்ஜியம்), நானிங் (சீனா), மொண்ட்ரியால்(கனடா), இசுடுட்கார்ட்(டாய்ட்ச் ) ஆகிய நகரங்களில் நடந்த உலக வாகையாளர் போட்டிகளில் பங்கேற்றார். ஆனால் இவரால் தகுதிச் சுற்றுகளை தாண்டி முன்னேற முடியவில்லை.
# அருணா ரெட்டி

## சர்வதேச சீருடைப் பயிற்சித் தொழில்

### உலகக் கோப்பை வெண்கலப் பதக்கம்

இவர் 2018 சீருடைப் பயிற்சி உலகக் கோப்பையில் கலந்து கொண்டார். இப்போட்டியில் தனிநபர் போட்டியில் பதக்கம் வென்ற முதல் இந்தியர் என்ற சாதனையைப் படைத்தார்.  
அருணா இந்த வெற்றியை தனது திறனை தூண்டிய தன்னை ஒரு சீருடைபயிற்சியாளாராக உணரத் தூண்டிய மறைந்த தனது தந்தைக்கு தனது அர்ப்பணித்தார். தெலங்காணா முதலமைச்சர் க. சந்திரசேகர் ராவிடமிருந்து ₹ 2 கோடி ரொக்கப் பரிசையும் பெற்றார்.
# அருணா ரெட்டி

## பொதுநலவாய விளையாட்டு

ஆத்திரேலியாவின் கோல்ட் கோஸ்ட், 2018 பொது நலவாய நாடுகளின் விளையாட்டுப் போட்டிகளிலும் பங்கேற்கச் செய்தார்.
# சமீரா சனீசு

**சமீரா சனீசு** (Sameera Saneesh பிறப்பு 27 ஜூன் 1983) ஓர் இந்திய கேரள , ஆடைகலன் வடிவமைப்பாளர் ஆவார். தனது உடை வடிமைப்புப் பணிக்காக பரவலாக அறியப்பட்டவர். இவர் மலையாள மொழிப் படங்களிலும் நடித்துள்ளார். சிறந்த ஆடை வடிவமைப்பாளருக்கான (2014 மற்றும் 2018) இரண்டு கேரள மாநில திரைப்பட விருதுகளைப் பெற்றவர். மார்ச், 2019 நிலவரப்படி, அவர் சுமார் 150 திரைப்படங்களில் நடித்துள்ளார். இவர் பரவலாக கேரள ஊடகங்களால் "மலையாளத் திரையுலகின் பரபரப்பான ஆடை வடிவமைப்பாளர்" என்று வர்ணிக்கப்படுகிறார்.  
சமீரா ஆடை வடிவமைப்பாளராக பணியாற்றிய முதல் திரைப்படம் *தி வைட் எலிபண்ட்*, 2008 ஆம் ஆண்டு ஐஜாஸ் கான் இயக்கிய இந்திப் படத்தில் உடை வடிவமைப்பாளராக பணியாற்றினார். சமீரா தற்போது லிம்கா சாதனைகள் புத்தக விருதை "மிகக் குறுகிய காலத்தில் மிக அதிக எண்ணிக்கையிலான படங்களுக்கு ஆடைகளை வடிவமைத்ததற்காக" இடம்பெற்றுள்ளார். திரைப்பட கதாபாத்திரங்களுக்காக ஆடைகளை வடிவமைத்து உருவாக்கும் சுமார் 25 பேர் கொண்ட ஒரு துணைக்குழு இவரிடம் உள்ளது.
# சமீரா சனீசு

## சுயசரிதை

ஜூன், 1983 இல் இப்ராகிம் மற்றும் ஜமீலா தம்பதியினருக்கு மகளாக சமீரா பிறந்தார். கொச்சி பாரத் மாதா கல்லூரியில் இளங்கலை பட்டப்படிப்பை முடித்தார். வரைதல் மற்றும் துணி ஓவியம் மீதான அரரது விருப்பமே அலங்கார வடிவமைப்பு துறையில் பட்டயம்பெறக் காரணமாக அமைந்தது. இவர் கொச்சியைச் சேர்ந்த பொறியாளர் சனீஷ் கேஜே என்பவரை மணந்தார். இவர் தனது மறைந்த தாய் ஜமீலாவை தனது வாழ்க்கையில் பெரும் செல்வாக்கான நபராகக் குறிப்பிட்டுள்ளார். கொல்கத்தாவைச் சேர்ந்த பிரபல ஆடை வடிவமைப்பாளரான சப்யசாச்சி முகர்ஜி, சமீரா சனீசுவிற்கு "பிடித்த வடிவமைப்பாளர்" ஆவார்.
# சமீரா சனீசு

## திரைப்பட வாழ்க்கை

### 2009

2009 ஆம் ஆண்டில் மலையாளத்தில் வெளியான *கேரளா கஃபே* திரைப்படத்தில் நடித்தார். இதனை லால் கோசு, சஜி கைலாசு ரேவதி, சியாம் பிரசாத், அன்வர் ரசீத்து, பி. உன்னி கிருஷ்ணன், அஞ்சலி மேனன், எம். பத்மகுமார், சங்கர் ராம்கிருட்டிணன் மற்றும் உதய் கிருட்டிணன் ஆகியோர் இயக்கி இருந்தனர். அதே ஆண்டில் டாடி கூல் திரைப்படத்தில் நடித்தார். மலையாளத் திரைப்படமான இதை ஆசிக் அபு இயக்கியிருந்தார்.
# சமீரா சனீசு

## திரைப்பட வாழ்க்கை

### 2010

2010 ஆம் ஆண்டில் *கதா துடருன்னு, பெஸ்ட் ஆக்டர், அகதான், மலர்வாடி ஆர்ட்சு கிளப், பிரஞ்செட்ட்யான் அண்ட் டெஹ் செயிண்ட் , இன் தெ கோஸ்ட் ஹவுசு இன்ன்* ஆகிய மலையாளத் திரைப்படங்களில் நடித்தார்.
# நீதா லுலா

**நீதா லுலா** (Neeta Lulla) ஓர் இந்திய ஆடை வடிவமைப்பாளர் மற்றும் அலங்கார தகுநய நடையாளர் ஆவார், அவர் 300 க்கும் மேற்பட்ட படங்களில் பணியாற்றியுள்ளார். அவர் 1985 முதல் திருமண ஆடைகளை வடிவமைத்து வருகிறார். நடிகைகள் ஐஸ்வர்யா ராய் மற்றும் மாதுரி தீட்சித் ஆகியோர் நடித்த பாலிவுட் திரைப்படமான தேவதாஸ் (2002 ஹிந்தி திரைப்படம்) உடை வடிவமைப்பாளராக தனது தொழில் வாழ்க்கையினைத் துவங்கினார்.
# நீதா லுலா

## தொழில் வாழ்க்கை

நகை வடிவமைப்பாளரான வருணா ஜானி இவரது முதல் பெரிய வாடிக்கையாளராக இருந்தார். அந்த நேரத்தில் ஜானி தனது ஆடை வடிவமைப்பாளர் தொழிலைத் தொடங்கவில்லை. அதன் பிறகு லுலா தென்னிந்தியாவில் பாலிவுட் சமூகத்தில் முக்கியத்துவம் வாய்ந்த நடிகர் சுபானாவுக்காக வடிவமைத்தார். இந்த வெற்றியைத் தொடர்ந்து நடிகைகள் சல்மா ஆகா மற்றும் ஸ்ரீதேவிக்காக ஆடைகளை வடிவமைக்கத் துவங்கினார்.  
அபிஷேக் பச்சனுடனான ஐஸ்வர்யா ராயின் திருமணத்திற்காக அவர் வடிவமைத்த ஆடை அவரது தொழில் வாழ்க்கையின் குறிப்பிடத்தக்க படைப்பாகும். அவர் தனது மருதாணி விழாவிற்காக அசுவர்யா ராயின் முத்து பதிக்கப்பட்ட லெஹெங்கா மற்றும் அவரது தென்னிந்திய திருமண விழாவிற்கு கூடுதல் ஆடையை வடிவமைத்தார். வடிவமைப்பாளர் தனக்கு பிடித்த நடிகையாக திவ்ய பாரதியைக் கூறியுள்ளார். நீதா லுலா ஷில்பா ஷெட்டி, ஐஸ்வர்யா ராய், ஸ்ரீதேவி, சப்னா, சல்மா ஆசாத், இஷா கோபிகர் மற்றும் ஜூஹி சாவ்லா ஆகியோருக்காக வடிவமைத்துள்ளார். இவர் டிம்பி கங்குலிக்கு உடை வடிவமைப்பாளராக இருந்தார்.  
இவர் 2016 ஆம் ஆண்டில் வெளியான*மொகெஞ்சதாரோ* திரைப்படத்திற்கு ஆடை வடிவமைப்பாளராக இருந்ததின் மூலம் இவர் பரவலாக அறியப்படுகிறார். இவர் கவுதமி சதகர்ணியுடன் இணைந்து டோலிவுட்டில் ஆடை வடிவமைப்பாளராக தனது தொழில் வாழ்க்கையினைத் துவங்கினார்.  
நீதா லுலா பைத்தானியை உபயோகிப்பதாக அறியப்படுகிறது, இது பல்வேறு வண்ணங்களின் பல நூல்களை இணைத்து, தையல் மற்றும் வெள்ளி நூல்களை இணைத்து உருவாக்கப்ட்டுள்ளது. அவரது குறிப்பிடத்தக்க பைதானி தொகுப்புகளில் ஒன்று பிப்ரவரி 2016 இல் மேக் இன் இந்தியா நிகழ்ச்சிக்காகக் காட்டப்பட்டது. இந்த நிகழ்ச்சியில் அவர் லெஹங்காக்கள், நீண்ட குர்தாக்கள், மேல் ஆடை, தோதி காற் சட்டை, சரோங் பாவாடை உட்பட பலவிதமான உடைகளைக் காட்சிப்படுத்தினார் - இவை அனைத்தும் பைதானி பாணியின்படி அலங்காரம் செய்யப்பட்டன. மகாராஷ்டிராவில் நடைபெற்ற சேகரிப்பு மற்றும் நிகழ்ச்சியைப் பற்றி, நீதா கருத்து தெரிவித்தார்:<blockquote>மகாராஷ்டிரா எப்போதும் என் இதயத்தில் ஒரு சிறப்பான இடத்தைப் பிடித்துள்ளது. இது என் வாழ்நாள் முழுவதும் மற்றும் கலையின் தாய் வீடாகும். மகாராஷ்டிராவின் பாரம்பரியமான பைதானியின் நுணுக்கங்கள், விரிவான தன்மை மற்றும் மாசற்ற தன்மையை வெளிப்படுத்துவதற்காக அதனை நான் தேர்வு செய்துள்ளேன்.</blockquote>2013 ஆம் ஆண்டில், லுலா தனது சொந்த நகரமான மும்பையில் *தி விசில் வுட் இன்டர்நேஷனல் நீதா ஸ்கூல் ஆஃப் ஃபேஷன் எ*னும் நிறுவனத்தை துவங்கினார். இந்த நிறுவனம் அலங்காரம், வணிகம் மற்றும் எழிவரி விறபனை படிப்புகளைத் வழங்குகிறது. இந்த பள்ளி தற்போது சுபாஷ் கைக்கு சொந்தமானது, அவர் லுலாவுடன் பல படங்களில் பணியாற்றியுள்ளார்.
# சிறீ பத்மாவதி மகளிர் மருத்துவக் கல்லூரி

**சிறீ பத்மாவதி மகளிர் மருத்துவக் கல்லூரி** (*Sri Padmavathi Medical College for Women*) என்பது இந்தியாவில் ஆந்திராவின் திருப்பதியில் உள்ள பெண்களுக்காக மருத்துவக் கல்லூரி ஆகும். இந்த கல்லூரி சிறீவெங்கடேசுவரா மருத்துவ அறிவியல் பல்கலைக்கழகத்தால் நிர்வகிக்கப்படுகிறது. இந்த கல்லூரி 2014ஆம் ஆண்டு நிறுவப்பட்டது. இக்கல்லூரியில் ஆண்டு தோறும் 150 மாணவர்கள் மருத்துவம் பயில அனுமதிக்கப்படுகின்றனர்.
# சிறீ பத்மாவதி மகளிர் மருத்துவக் கல்லூரி

## வரலாறு

பெண்களுக்கான சிறீபத்மாவதி மருத்துவக் கல்லூரி 2014ஆம் ஆண்டில் 150 மாணவர்களின் மருத்துவ பட்ட பட்டப்படிப்புக்காக நிறுவப்பட்டது. இது இந்தியாவில் மகளிருக்காக நிறுவப்பட்ட இரண்டாவது அரசு மருத்துவக் கல்லூரி ஆகும்.  
திருப்பதியில் உள்ள சிறீ வெங்கடேசுவரா மருத்துவ நிறுவன வளாகத்தில் இந்த மருத்துவக் கல்லூரியினை நிறுவத் திருத்தப்பட்ட / மறு மதிப்பீடு செய்யப்பட்ட அத்தியாவசியச் சான்றிதழை (டிடி: 17.09.2013) ஆந்திர அரசு 2013ஆம் ஆண்டு வழங்கியது. மேலும், இந்த வளாகத்தில் சுமார் 50 ஏக்கர் நிலத்தைத் திருமலை திருப்பதி தேவஸ்தானம் ஒதுக்கியது. மேலும் மருத்துவக் கல்லூரி, போதனா மருத்துவமனை, நூலகம் மற்றும் குடியிருப்பு வளாகம் போன்ற வசதிகளை மேம்படுத்த மேலும் 26.2 ஏக்கர் நிலத்தினையும் வழங்கியது.  
மருத்துவக் கல்லூரி, போதனா மருத்துவமனை, மாணவர் விடுதிகள், பணியாளர் குடியிருப்புகள், செவிலியர் கல்லூரி, இயன்முறை சிகிச்சைக் கல்லூரி மற்றும் பிற கட்டிடங்களின் பல்கலைக்கழக வளாகத்தில் அமைந்துள்ளன.
# சிறீ பத்மாவதி மகளிர் மருத்துவக் கல்லூரி

## துறைகள்

இந்த மருத்துவக் கல்லூரியில், மயக்கவியல், உடற்கூறியல், உயிர்வேதியியல், உயிர் தகவல்நுட்பவியல், உயிரி தொழில்நுட்பவியல், இருதயவியல்,  இருதய அறுவை சிகிச்சை, சமூக மருத்துவம், பல் அறுவை சிகிச்சை, தோல் நோய், அவசர மருத்துவம், உட்சுரப்பியல், காது மூக்கு தொண்டி மருத்துவம், தடயவியல் மருத்துவம், பொது அறுவை சிகிச்சை, குருதியியல், மருத்துவ புற்றுநோய், மருந்தியல், நுண்ணுயிரியல், சிறுநீரகவியல், நரம்பியல், நரம்பியல் அறுவை சிகிச்சை, அணுக்கரு மருத்துவம், மகப்பேறியல் மற்றும் மகளிர் மருத்துவம், கண் மருத்துவம், எலும்பியல், குழந்தை மருத்துவம், நோயியல், உடலியங்கு இயல், மனநோய், கதிரியக்க மருத்துவம் உள்ளிட்ட துறைகளும் வசதிகளும் உள்ளன.
இந்த மருத்துவக் கல்லூரியில் 1) 5 வருட மருத்துவப் பட்டப்படிப்பும், 2) முதுநிலை 2 வருட இயன்முறை மருத்துவம், 3) முதுநிலை 2 வருட உடற்கூறியல் மற்றும் உடற்செயலியல், 4) முதுநிலை 2 வருட உயிர்வேதியியல் மற்றும் நுண்ணுயிரியல் 5) முதுநிலை உயிர்த்தொழில்நுட்பவியல் 6) முதுநிலை தகவல் தொழில்நுட்பவியல் 7) சான்றிதழ் படிப்புகள் மற்றும் பட்ட மேற்படிப்பு சான்றிதழ் படிப்புகளை மருத்துவம் சார்ந்த துறைகளில் வழங்குகின்றது.
# மீரு தல்வாலா

பிரிட்டிசு கொலம்பியாவின் வான்கூவரில் உள்ள இந்திய உணவகங்களான *விஜ்* மற்றும் *ரங்கோலியின்* முன்னாள் கணவர் விக்ரம் விஜ் **உடன் மீரு தல்வாலா** (Meeru Dhalwala )சமையல்காரர் மற்றும் இணை உரிமையாளராக உள்ளார். இவர் ஓர் எழுத்தாளர் ஆவார்.
# மீரு தல்வாலா

## ஆரம்பகால வாழ்க்கை மற்றும் கல்வி

மீரு தல்வாலா இந்தியாவில் பிறந்தார் . இவர் இளமையாக இருந்த சமயத்தில் இவளர் பெற்றோருடன் வாஷிங்டன் டிசிக்கு குடிபெயர்ந்தார். மனித உரிமைகள் மற்றும் பொருளாதார மேம்பாட்டுத் திட்டங்களில் பல்வேறு சர்வதேச இலாப நோக்கற்ற நிறுவனங்களுடன் பணிபுரிந்த இவர் டிசியில் தனது தொழில் வாழ்க்கையைத் தொடங்கினார். இவர் இங்கிலாந்தில் உள்ள பாத் பல்கலைக்கழகத்தில் பயின்றார், மேம்பாட்டு ஆய்வுகளில் முதுகலைப் பட்டம் பெற்றார்.
# மீரு தல்வாலா

## தொழில் வாழ்க்கை

பிப்ரவரி 1995 இல், தால்வாலா தனது கணவர் விக்ரம் விசுடன், பிரிட்டிசு கொலம்பியாவின் வான்கூவரில் சேர்ந்தார். இவர் சமையலறையை நிர்வகிக்கத் தொடங்கினார் மற்றும் புதிதாகத் திறக்கப்பட்ட *உணவகமான விஜ்ஸின்* சமையல் குறிப்புகளை உருவாக்கினார். 2003 வாக்கில், நியூயார்க் டைம்ஸின் மார்க் பிட்மேன் விஜின் உணவகத்தை "உலகின் மிகச்சிறந்த இந்திய உணவகங்களில் ஒன்றாகும்" எனப் பாராட்டினார்.  
2004 ஆம் ஆண்டில், தால்வாலா மற்றும் விஜ் *ரங்கோலி* என்ற இரண்டாவது உணவகத்தினை துவங்கினர். அந்தப் பெண்கள்அனைவரும் இந்தியாவின் பஞ்சாபில் இருந்து வந்தவர்கள். வான்கூவரில் உள்ள விஜின் நிறுவனங்களுக்கான நிதி மற்றும் செயல்பாடுகளுக்கு தலைமை வகிக்கும் *ஓகுஸ் இஸ்தீஃப்* உடன் இந்த திட்டம் இருந்தது. ஷானிக் ஒரு இந்திய உணவகமாக இருந்தது, இவளுடைய விஜ் மற்றும் ரங்கோலி உணவுப் பட்டியல்களில் வேறுபட்டது. ஷானிக் மார்ச் 2015 இல் மூடப்பட்டது.  
டால்வாலா மற்றும் விஜ் இணைந்து இரண்டு சமையல் புத்தகங்களை வெளியிட்டனர், 2006 இல், தால்வாலா முதல், *விஜ்'ஸ்: எலெகண்ட் அண்ட் இன்சுபயர்டு இண்டியன் குசைன்* எனும் நூலினை எழுதினார், இது 2007 இல் பல விருதுகளையும் வென்றது. இதில், கனடாவின் சிறந்த சமையல் புத்தகம் மற்றும் கோர்டன் டி'ஓர் கோல்ட் ரிப்பன் சர்வதேச சமையல் புத்தக விருது ஆகிய குறிப்பிடத்தகுந்தது ஆகும். புத்தக வடிவமைப்பில் சிறந்து விளங்கும் *அல்குயின் சொசைட்டி* விருதுகளின் குறிப்புப் பிரிவில் இந்தப் புத்தகம் முதல் இடத்தைப் பிடித்தது. 2010 இல், இவர் *விஜஸ் அட் ஹோம்: ரிலாக்ஸ் ஹனி*, நூலினை வெளியிட்டார். இது இந்தியாவின் சிறந்த உணவு நூலாக கோர்மண்ட் உலக சமையல் புத்தக விருதுப் பட்டியலில் இரண்டாவது இடம் பிடித்தது
# கார்லசு புச்திமோன்

**கார்லசு புச்திமோன்** (*Carles Puigdemont i Casamajó*; பிறப்பு: 29 திசம்பர் 1962) எசுப்பானியாவின் காத்தலோனியா தன்னாட்சிப் பகுதியின் தலைவர் ஆவார். 2017-ஆம் ஆண்டில் காத்தலோனியா தன்னாட்சிப் பிரதேசத்திற்கு நடைபெற்ற தேர்தலில் கார்லசு புச்திமோனின் அரசியல் கட்சி பெரும்பான்மையான இடங்களில் வெற்றி பெற்று ஆட்சி அமைத்தது. இவர் காத்தலோனியா தன்னாட்சிப் பிரதேசத்தை தனி நாடாகக் கோரும் போராட்ட இயக்கத்தின் தலைவரும் ஆவார்.
# கார்லசு புச்திமோன்

## ஆட்சிக் கவிழ்ப்பு

கார்லசு புச்திமோன் 2017 அக்டோபர் 27 அன்று எசுப்பானியாவில் இருந்து காத்தலோனியா தன்னிச்சையாக விடுதலையை அறிவித்ததைத் தொடர்ந்து கார்லசு காத்தலோனியாவின் அரசுத்தலைவராக இருக்கும் நிலை சர்ச்சைக்குரியதாயிற்று. எசுப்பானியப் பிரதமர் மரியானோ ரஜோயா, 2017 அக்டோபர் 28 அன்று புச்திமோனை காத்த்லோனிய அரசுத்தலைவர் பதவியிலிருந்து பதவி நீக்கம் செய்தார். ஆனால் புச்திமோன் தனது பதவி நீக்கத்தை அங்கீகரிக்கவில்லை. தான் ஒரு விடுதலை பெற்ற காத்தலோனியாவை உருவாக்கப் போராடுவேன் என்று கூறினார்.  
2017 அக்டோபர் 30 அன்று, எசுப்பானிய நீதித்துறையின் நடவடிக்கையைத் தவிர்ப்பதற்காக புச்திமோன் பெல்சியத்திற்குத் தப்பிச் சென்றார். ஒரு மாதம் கழித்து, அவர் மீண்டுமதெசுப்பானிய நாடாளுமன்றத்திற்குத் தேர்ந்தெடுக்கப்பட்டார்.
# கார்லசு புச்திமோன்

## கைது நடவடிக்கைகள்

நவம்பர் 2 அன்றுதெசுப்பானிய நீதிமன்றம் விடுத்த கைது ஆணையை, புச்திமோனுக்கும், நான்கு அமைச்சரவை உறுப்பினர்களுக்கும் எதிராக ஐரோப்பிய ஒன்றியம் மூலம் பெல்சிய அதிகாரிகளுக்கு வழங்கியது. இரண்டு நாட்களுக்குப் பிறகு, அவர்கள் பெல்சியக் காவல்துறையிடம் சரண் அடைந்தனர். சில மணி நேரம் கழித்து புச்திமோன் விடுவிக்கப்பட்டார். 2018 ஏப்ரல் 5 அன்று, செருமனியின் ஸ்கெல்ஸ்விக்-ஹோல்ஸ்டைன் மாநிலத்தில் உள்ள ஒபெர்லேண்டெஸ்கெரிச், கிளர்ச்சிக் குற்றச்சாட்டில் புச்திமோன் ஒப்படைக்கப்படமாட்டார் என்று தீர்ப்பளிக்கப்பட்டதுடன், அவரைப் பிணையில் விடுவித்தனர்.  
சேதத் துரோக வழக்கில்பெசுப்பானிய உச்ச நீதிமன்றத்தின் கைது ஆணையின் படி, 2023 செப்டம்பர் 23 அன்று இத்தாலி, சார்டினியா தீவில் தங்கியிருந்த கார்லசு புச்திமோன் இத்தாலிய காவல்துறையினரால் கைது செய்யப்பட்டார்.
# கார்லசு புச்திமோன்

## மேற்கோள்களும் குறிப்புகளும்

;தகவல் குறிப்புகள்  
;மேற்கோள்கள்
# மனீத் சௌகான்

**மனீத் சவுகான்** (Maneet Chauhan பிறப்பு 27 அக்டோபர் 1976 பஞ்சாப் லூதியானா ) ஓர் இந்திய அமெரிக்க சமையல்காரர் மற்றும் பஞ்சாபி வம்சாவளியைச் சேர்ந்த தொலைக்காட்சி ஆளுமை ஆவார். முன்னதாக சிகாகோ, நாஷ்வில்லி மற்றும் நியூயார்க்கில் உள்ள பல குறிப்பிடத்தக்க உணவகங்களின் நிர்வாக சமையல்காரராக இருந்தார். *ஃபுட் நெட் ஒர்க்கின் சாப்டு* நிகழ்ச்சியில் நீதிபதியாக இடம்பெற்றார். இவர் *தி நெக்ஸ்ட் அயர்ன் ஷெஃப்*, *ஏபிசியில் தி வியூ* ஏபிசி, *அயர்ன் செஃப் அமெரிக்கா*, *தெ நெக்சுடு அயர்ன் செஃப்* ஆகிய நிகழ்ச்சிகளில் கலந்து கொண்டார். மற்றும் ஃபுட் நெட்வொர்க்கில் *அமெரிக்காவின் ஒர்ஸ்டு குக் இன் அமெரிக்கா போட்டியின்* இறுதிப் போட்டியில் நடுவராக கலந்து கொண்டார். இவர் 2021 ஃபுட் நெட்வொர்க் போட்டி வாகையாளர் போட்டியில் வென்றார்.  
சவுஹானை ஜனாதிபதி ஒபாமா மற்றும் முதல் பெண்மணி மைக்கேல் ஒபாமா ஆகியோர் வெள்ளை மாளிகைக்கு 2014 ஆம் ஆடில் *ஈஸ்டர் எக் ரோல் ஹன்டருக்கு* அழைத்தனர். செப்டம்பர் 2012 இல் அதன் முதல் மன்றத்தின் ஒரு பகுதியாக 100 செல்வாக்கு மிக்க இந்திய அமெரிக்க தலைவர்களுக்கு விருந்துக்கு அழைத்த இந்தியஸ்போராவின் உறுப்பினர்களில் ஒருவராக இருந்தார். இந்த மூன்று நாள் மன்ற நிகழ்வுகள் சமூகத்தை ஊக்குவிப்பதை நோக்கமாகக் கொண்டது மற்றும் கூட்டு இலக்குகளை வெளிப்படுத்துவதனை நோக்கமாகக் கொண்டது. சௌகான், அமெரிக்காவின் சமையல் கல்வி நிறுவனம், கல்லூரியின் ஹைட் பார்க் வளாகத்தில் முக்கிய உரையை வழங்கினார் மேலும் அமெரிக்காவின் சமையல் நிறுவனத்தின் தூதராக நியமிக்கப்பட்டார். "உணவு சேவை மற்றும் விருந்தோம்பல் தொழிற்துறைக்கு சிறப்பான சேவை" வழங்கியவர் என்ற அங்கீகாரத்தையும் பெற்றார்.
# மனீத் சௌகான்

## தொழில் வாழ்க்கை

சௌகான் ஒரு சீக்கிய குடும்பத்தில் பிறந்தார். இவர் மணிப்பால், இந்தியா, மணிபால் பல்கலைக்கழகத்தில் உள்ள *வெல்கம் குரூப் ஆஃப் கிரேஜுவேட் ஸ்கூலில்* தனது சமையல் வாழ்க்கையைத் தொடங்கினார் , கலந்து கொண்டார் மற்றும் இவரது வகுப்பிற்கான அனைத்து விருதுகளையும் இவர் வென்றார். ஒரு பயிற்சியாளர், சமையல்காரராக, இவர் இந்தியாவில் ஓபராய் குழு, தாஜ் குழு, வரவேற்பு குழு மற்றும் ஷெரட்டன் குழுவுடன் பணிபுரிந்தார்.  
2000 ஆம் ஆண்டில் பட்டப்படிப்புக்குப் பிறகு, நியூ ஜெர்சியிலுள்ள செர்ரி ஹில்லில் ஒரு புதிய உணவகத்திற்கு நிர்வாகியாக பணியமர்த்தப்பட்டார், அங்கு இவர் ஒரு குழுவுக்கு தலைமை தாங்கி உணவகத்தின் இருக்கை திறனை 70 இடங்களிலிருந்து 140 இடங்களுக்கு விரிவுபடுத்தினார். 2003 ஆம் ஆண்டில், 27 வயதில், இல்லினாய்ஸின் சிகாகோவில் வெர்மிலியன் இன் நிர்வாக சமையல்காரரானார், தி சிகாகோ ட்ரிப்யூனில் இருந்து 3-நட்சத்திரங்களைப் பெற்றார். 2007 ஆம் ஆண்டில், இவர் நியூயார்க்கில் வெர்மிலியன் சென்றார், அங்கு இவர் டைம் இவுட் இதழால் *'பெஸ்ட் இம்போர்டட் டூ நியூயார்க்*<nowiki/>' ஆக பரிந்துரைக்கப்பட்டார். இவரது பாணி இந்திய உணவுகளின் பாரம்பரியத்தைக் கொண்ட "உலகளாவிய இணைவு" என்று விவரிக்கப்பட்டுள்ளது.
# மனீத் சௌகான்

## சமுக சேவை

மனீத் சவுகான் சமுதாயத்தில் பின் தங்கிய குழந்தைகளுக்கு பயனடயும் வகையிலான நிதி சேகரிப்பு விழாக்களில் கலந்து கொண்டுள்ளார். இந்தியாவில் மற்றும் பிலிப்பைன்சில் ஏற்பட்ட ந்ற்பட்ட சூறாவளி நிவாரண முயற்சிகளில் ஈடுபட்டுள்ளார்.
# கவிதா ராமதாஸ்

**கவிதா நந்தினி ராமதாஸ்** (Kavita Nandini Ramdas பிறப்பு 1963) என்பவர் தற்போது திறந்த சமுதாய அறக்கட்டளைகளின் மகளிர் உரிமைகள் திட்டத்தின் இயக்குநராக உள்ளார் மற்றும் பாலின சமத்துவம் மற்றும் நீதிக்காக உலகளவில் அங்கீகரிக்கப்பட்ட வழக்கறிஞரும் ஆவார்.  
முன்னதாக, அவர் ஃபோர்டு அறக்கட்டளையின் தலைவர் டேரன் வாக்கரின் மூத்த ஆலோசகராக இருந்தார். இந்தியா, நேபாளம் மற்றும் இலங்கையில் உள்ள அலுவலகத்தை பிரதிநிதித்துவப்படுத்தி, ஃபோர்டின் இந்திய நாட்டின் பிரதிநிதியாக 3 ஆண்டுகள் பணியாற்றிய பிறகு அவர் 2015 இல் ஆலோசகராகப் பதவியேற்றார். அதற்கு முன், இசுட்டான்போர்ட் பல்கலைக்கழகத்தில் *ஃப்ரீமேன் ஸ்போக்லி இன்ஸ்டிடியூட் ஃபார் இன்டர்நேஷனல்* கல்வியில் சமூக தொழில்முனைவோர் திட்டத்தின் நிர்வாக இயக்குநராக இருந்தார். கவிதா பெண்களுக்கான உலகளாவிய நிதியின் முன்னாள் தலைவர் மற்றும் தலைமை நிர்வாக அதிகாரியாக இருத போது பெண்ணிய பரோபகாரத்திற்கான பங்களிப்பிற்காக பரவலாக அரியப்படுகிறார்..
# கவிதா ராமதாஸ்

## பின்னணி மற்றும் இணைப்புகள்

கவிதா ராமதாஸ் இந்திய கடற்படையின் மேனாள் தலைவர் , அதிகாரியான லட்சுமிநாராயணன் ராமதாஸின் மகள் ஆவார். கவிதாவின் பெற்றோர் இருவரும், ஓய்வு பெற்ற கடற்படை தலைவர் ஆவர். கடற்படை அதிகாரிகளான எல் ராமதாஸ் மற்றும் லலிதா ராமதாஸ் மற்றும் அவரது சகோதரி சகாரி ராமதாஸ் ஆகியோர் ஆம் ஆத்மி கட்சியின் முக்கிய குழுவுடன் தொடர்பு கொண்டுள்ளனர்.  
கவிதா ராமதாஸ் இந்தியாவின் டெல்லியில் பிறந்தார் மற்றும் மும்பை, டெல்லி, லண்டன், ரங்கூன் மற்றும் பான் ஆகியவற்றில் வளர்ந்தார். இவர் பானில் உள்ள *நிக்கோலசு குசானசு ஜிம்னாசுட்டியம் பள்ளி, மும்பையில் உள்ள கேதட்ரல் அண்ட் ஜான் கனான் பள்ளி, புதியில்லியில் உள்ள இசுபிரிங்தலசு* பள்ளிகளில் கல்வி பயின்றார். 1982 வரை இரண்டு வருடங்கள் டெல்லி பல்கலைக்கழகத்தின் இந்து கல்லூரியில் அரசியல் அறிவியல் பிரிவில் பட்டம் பெற்றார். 1983 ஆம் ஆண்டில், மாசசூசெட்ஸின் தெற்கு ஹாட்லியில் உள்ள மவுண்ட் ஹோலியோக் கல்லூரியில் பயில இவருக்கு உதவித்தொகை வழங்கப்பட்டது, அங்கு அவர் 1985 இல் சர்வதேச உறவுகளில் இளங்கலைப் பட்டம் மற்றும் 1988 இல் பிரின்ஸ்டன் பல்கலைக்கழகத்தில் உள்ள உட்ரோ வில்சன் பொது மற்றும் சர்வதேச விவகாரங்களில் இருந்து சர்வதேச மேம்பாடு மற்றும் பொது கொள்கை படிப்புகளில் முதுகலைப் பட்டம் பெற்றார்.  
1990 இல் ராமதாஸ் கல்லூரியில் சந்தித்த சமாதான வழக்கறிஞரான சுல்பிகார் அகமதுவை மணந்தார். சுல்ஃபிகார் பாகிஸ்தான் கல்வி மற்றும் போர் எதிர்ப்பு ஆர்வலர், *ஹாரிஸ்பர்க் செவனில்* ஒருவரான எக்பால் அகமதுவின் மருமகன் ஆவார். ஒரு மூத்த கடற்படை அதிகாரியாக அவரது தந்தையின் நிலையினைக் கருத்தில் கொண்டு, அவர்களின் உறவு இந்தியாவின் தேசிய பாதுகாப்பில் சமரசம் செய்யக்கூடும் என்ற ஊகங்கள் இருந்தன.  
பில் & மெலின்டா கேட்சு அறக்கட்டளையின் உலகளாவிய மேம்பாட்டுத் திட்ட ஆலோசனைக் குழுவின் முன்னாள் உறுப்பினர் ஆவார், மேலும் பிரின்ஸ்டன் பல்கலைக்கழகத்தின் அறங்காவலர் குழுவிலும், பிரின்ஸ்டன் பல்கலைக்கழகத்தில் உட்ரோ வில்சன் பள்ளியின் பாலின சமத்துவ ஆலோசகர்கள் குழுவிலும் பணியாற்றுகிறார். ஆசிய பெண்கள் பல்கலைக்கழகம் மற்றும் வறுமை மற்றும் மனித உரிமைகள் குறித்த ஆப்பிரிக்க பெண்கள் மில்லினியம் முன்முயற்சிக்கான ஆலோசனை குழுவிலும் இடம்பெற்றுள்ளார். அவர் ஆசுபென் கல்வி நிறுவன ஹென்றி கிரவுன் ஃபெலோ திட்டத்தில் உறுப்பினராக உள்ளார் மற்றும் முன்பு பெண்கள் நிதி வலையமைப்பின் வாரிய உறுப்பினராக பணியாற்றினார்.
# அஞ்சலி சுட்

**அஞ்சலி சுட்** (Anjali Sud பிறப்பு ஆகஸ்ட் 13, 1983) இந்திய வம்சாவளியைச் சேர்ந்த ஓர் அமெரிக்க தொழிலதிபர் மற்றும் எழிவரி நிகழ்படத் தளமான விமியோவின் தலைமை நிர்வாக அதிகாரி ஆவார். முன்பு பொது மேலாளர் மற்றும் சந்தைப்படுத்தல் தலைவராக பணியாற்றிய பிறகு, சூட் ஜூலை 2017 இல் நியமிக்கப்பட்டார். டால்பி ஆய்வகங்களின் குழுவில் சுட் பணியாற்றுகிறார், உலகப் பொருளாதார மன்றத்தின் இளம் உலகளாவிய தலைவராக நியமிக்கப்படுகிறார், மேலும் 2018 ஆம் ஆண்டில் பார்ச்சூனின் 40 வயதிற்குட்பட்ட 40 வளர்ந்து வரும் வணிகத் தலைவர்களில் ஒருவராக பட்டியலிடப்பட்டார்.
# அஞ்சலி சுட்

## ஆரம்பகால வாழ்க்கை மற்றும் கல்வி

சுட் மிச்சிகனில் உள்ள டிட்ராய்டில் இந்தியக் குடியேறியவர்களின் மகளாகப் பிறந்தார். இவர் மிச்சிகனில் உள்ள பிளின்ட்டில் வளர்ந்தார். 2011 இல், ஆர்வர்டு வணிகப் பள்ளியில் முதுகலை வணிகப் பட்டம் பெற்றார்.
# அஞ்சலி சுட்

## தொழில் வாழ்க்கை

2005 மற்றும் 2014 க்கு இடையில், *சட் சஜென்ட் அட்வைசர்ஸ், டைம் வார்னர்* மற்றும் அமேசான் ஆகியவற்றில் நிதி, ஊடக மற்றும் மின்-வணிகத்தில் பதவிகளை வகித்தார்.  
2014 இல், சட் ஐஎசி துணை நிறுவனமான விமியோவில் உலகளாவிய சந்தைப்படுத்தல் தலைவராக சேர்ந்தார். இவர் பின்னர் விமியோவின் முக்கிய உருவாக்குநராகவும் வணிகத்தின் பொது மேலாளராக பணியாற்றினார், அங்கு இவர் நிகழ்படத்தினை ஓம்புதல், விநியோகம் மற்றும் பணமாக்குவதற்கான நிறுவனத்தின் சலுகையை உருவாக்கினார். மேலாளராக, விமியோ வணிகம் (சந்தைப்படுத்துபவர்கள் மற்றும் நிறுவனத்திற்கான உறுப்பினர் திட்டம்), 360 நிகழ்பட ஆதரவு, மற்றும் நிகழ்பட ஒத்துழைப்பு மற்றும் மறுஆய்வுக் கருவிகள் உட்பட பல முறைகளை இவர் துவக்கினார்.  
சட் ஜூலை 2017 இல் விமியோவின் தலைமை நிர்வாக அதிகாரியாக நியமிக்கப்பட்டார், ஏனெனில் நிறுவனம் அசல் உள்ளடக்கத்தில் முதலீடு செய்வதிலிருந்து நிகழ்பட உருவாக்குநர்களுக்கான மென்பொருள் மற்றும் கருவிகளை வழங்குவதில் அதன் மூலோபாயத்தை மறுபரிசீலனை செய்ய திட்டமிட்டுள்ளது. செப்டம்பர் 2017 இல், ஒளிக்காட்சித் தாரை கையகப்படுத்துவதை சட் மேற்பார்வையிட்டார். ஏப்ரல் 2019 இல், சட் நிகழ்படத் திருத்த செயலியான *மேகிஸ்டோவை* கையகப்படுத்துவதை மேற்பார்வையிட்டார்.  
நவம்பர் 2020 இல், விமியோ $ 2.75 பில்லியன் மதிப்பீட்டில் த்ரைவ் கேபிடல் மற்றும் ஜிஐசியிடம் இருந்து 150 மில்லியன் டாலர்களை பங்கு முதலீட்டு நிதியுதவி மூலம் திரட்டியது. ஜனவரி 2021 இல், விமியோ $ 5 பில்லியனுக்கும் அதிகமான மதிப்பீட்டில் *டி. ரோவ் பிரைஸ் மற்றும் ஓபென்டோர்ஃப் எண்டர்பிரைசசு* ஆகியவற்றிலிருந்து 300 மில்லியன் டாலர்களை பங்கு முதலீட்டு நிதியுதவி மூலம் திரட்டினார். 2021 ஆம் ஆண்டின் Q2 இல் விமியோவை ஒரு சுயாதீன பொது நிறுவனமாக மாற்றும் என்று IAC அறிவித்தது.  
சுட் டால்பி ஆய்வகங்களின் குழுவில் பணியாற்றுகிறார். இவர் உலக பொருளாதார மன்றத்தின் இளம் உலகளாவிய தலைவர் ஆவார்.  
நவம்பர் 2017 இல், சட் தி ஹாலிவுட் ரிப்போர்ட்டரின் அடுத்த ஜென்: 35 வயதிற்குட்பட்ட 35 கௌரவ விருது பெறுபவர்களில் ஒருவராக பட்டியலிடப்பட்டார்.  
மார்ச் 2018 இல், க்ரெயினின் நியூயார்க் அதன் 40 வருடாந்திர கௌரவாளர்களில் ஒருவராக சுட்டைத் தேர்ந்தெடுத்தது.
# ஆடம் வார்லாக்

**ஆடம் வார்லாக்** என்பது மார்வெல் காமிக்சு நிறுவனத்தால் வெளியிடப்பட்ட அமெரிக்க வரைகதை புத்தகத்தில் தோன்றிய ஒரு கனவுருப்புனைவு காமிக்சு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர் ராய் தாமஸ் மற்றும் கில் கேன் ஆகியோர் உருவாக்கினார்கள். இவரின் முதல் தோற்றம் செப்டம்பர் 1967 இல் வெளியான 'ஃபெண்டாஸ்டிக் ஃபோர்' #66-67 என்ற கதையில் தோற்றுவிக்கப்பட்டது.  
வரைகதை புத்தகங்களின் வெள்ளிக் காலத்தில் அறிமுகமான இந்த கதாபாத்திரம் நான்கு தசாப்த காலமாக் மார்வெல் வெளியீடுகளில் தோன்றியது, மேலும் மார்வெல் பிரீமியர் மற்றும் விசித்திரக் கதைகள் மற்றும் ஸ்ட்ராங்க டைல்ஸ் போன்ற தொகுதிகள் மற்றும் பல தொடர்புடைய வரையறுக்கப்பட்ட தொடர்களில் தோன்றியுள்ளார். இந்த கதாபாத்திரம் வரைகதையில் இருந்து இயங்குபட தொலைக்காட்சித் தொடர்கள் மற்றும் நிகழ்பட ஆட்டகங்கள் உட்பட பல்வேறு தொடர்புடைய மார்வெல் பொருட்களில் இடம் பெற்றுள்ளது.
# ரச்சேல் ராய்

**ரேச்சல் ஐரீன் ராய்** (Rachel Irene Roy பிறப்பு ஜனவரி 15, 1974) மற்றும் கலிபோர்னியாவின் ஏழாவது நாள் வருகை சபையின் உறுப்பினராக வளர்ந்தார். கடலோர உயர்நிலைப் பள்ளியில் பட்டம் பெற்றார். அவரது சகோதரர் ராஜேந்திர ராய் நியூயார்க்கில் உள்ள நவீன கலை அருங்காட்சியகத்தின் தலைமைத் திரைப்பட கண்காணிப்பாளராக உள்ளார். ராயின் தாய் டச்சுக்காரர் மற்றும் அவரது தந்தை சென்னையில் பிறந்த தந்தை வங்காள இந்தியர் ஆவார் . ராய் கொலம்பியா யூனியன் கல்லூரியில் சேர்ந்தார். தற்போது இது வாஷிங்டன் அட்வெண்டிஸ்ட் பல்கலைக்கழகம் என்று அழைக்கப்படுகிறது. பின்னர் இவர் நியூயார்க் சென்று அலமாரி ஒப்பனையாளராகப் பணியாற்றினார்.
# ரச்சேல் ராய்

## தொழில் வாழ்க்கை

ரோகாவேரில், அவர் பெண்கள் மற்றும் குழந்தைகள் பிரிவுகளின் படைப்பு இயக்குநராக பதவி உயர்வு பெற்றார் மற்றும் அவரது வருங்கால கணவர் டாமன் டாசை அங்கு சந்தித்தார். 2004 ஆம் ஆண்டில், ராய் அலங்கார சேகரிப்பை அறிமுகப்படுத்தினார்.  
2006 ஆம் ஆண்டின் தொடக்கத்தில், ராய் அமெரிக்க அலங்காரத் தொழிலில் இவரது பங்களிப்புக்காக பாலிவுட் தொழில் விருதைப் பெற்றார். 2007 ஆம் ஆண்டில், ராய் அமெரிக்காவின் அலங்கார ஆடை வடிவமைப்பாளர் குழுவில் சேர்க்கப்பட்டார். ஜூன் 2008 இல், *ஜோன்ஸ் ஆப்பரல் குழு ரேச்சல் ராய்* நிறுவனத்துடன் ஒரு கூட்டு முயற்சியை உருவாக்கியது.  
*டீன் வோக்கில்* இவரது பங்களிப்பிற்காக பரவலாக அங்கீகாரம் பெற்றார். இதன் 2009 ஆண்டு ஏப்ரல் மாத பதிப்பில் *ஹவ் டூ* எனும் தலைப்பில் ஒரு கொசுவட்டையினை வித்தியாசமாக வடிவமைத்துக் காட்டினார்.  
ஆகஸ்ட் 2009 இல், ராய் ரேச்சல் ரேச்சல் ராய் சேகரிப்பைத் தொடங்கினார், இது விளையாட்டு ஆடைகள், காலணிகள் மற்றும் ஆபரணங்களின் மலிவு பரவல் வரிசையினைக் கொண்டதாக இருந்தது."ரேச்சல் ரேச்சல் ராய்" சிட்டைப் பொருட்கள் அமெரிக்காவில் மேசி மற்றும் கனடாவில் உள்ள பேவில் பிரத்தியேகமாக கிடைக்கிறது. 2009 கோடையில், ராய் மற்றும் கிராமி விருது பெற்ற பிரித்தானிய பரப்பிசைப் பாடகி எஸ்டெல்லே, ராய்ஸ் டுவிட்டர் மூலம் தங்கள் ஒத்துழைப்பை ஸ்பிரிங் 2010 ரேச்சல் ரேச்சல் ராய் சேகரிப்பிற்கான நகைகளை வழங்குவதாக அறிவித்தனர்.
# ரச்சேல் ராய்

## தொழில் வாழ்க்கை

### பிரபல வாடிக்கையாளர்கள்

வாடிக்கையாளர்களில் மிஷெல் ஒபாமா, டயான் சாயர், கேட் ஹட்சன், ஜெனிபர் கார்னர், கிம் கர்தாஷியன், இமான், லூசி லியு, ஷரோன் ஸ்டோன், டைரா பேங்க்ஸ், வெண்டி வில்லியம்ஸ் மற்றும் பெனலோப் க்ரூஸ் ஆகியோர் அடங்குவர் .
# ரச்சேல் ராய்

## தனிப்பட்ட வாழ்க்கை

ரேச்சல் ராய் மற்றும் டாமன் டாசு 2004 ஆம் ஆண்டின் பிற்பகுதியில் அல்லது 2005 ஆம் ஆண்டின் முற்பகுதியில் திருமணம் செய்துகொண்டனர் இந்தத் தம்பதியினருக்கு இரண்டு மகள்கள் உள்ளனர். அவர் 2009 இல் திருமண முறிவு கோரினார். பல நாட்களுக்குப் பிறகு, டாஷ் ரச்சேல் ராய் மீது வழக்குத் தொடர்ந்தார், அவர்கள் திருமணத்தின் போது அவர்கள் நிறுவிய அலங்கார நிறுவனமான ராயல் எட்டேனியா தொடர்பான நம்பகமான கடமைகள் மற்றும் பிற கோரிக்கைகளை மீறியதாகக் குற்றம் சாட்டினார்.
# பாலியல் வேலை நிறுத்தம்

**பாலியல்** **வேலைநிறுத்தம்,**(Sex strike) சில நேரங்களில் ஒரு **பாலியல் புறக்கணிப்பு** என்றும் அறியப்படும் இது ஒரு வேலை நிறுத்தம் ஆகும். ஒரு வன்முறையற்ற எதிர்ப்பின் ஒரு முறையாக இது பார்க்கப்படுகிறது  
யுத்தம் முதல் குழு வன்முறை வரை பல பிரச்சினைகளுக்கு எதிர்ப்பு தெரிவிக்க பாலியல் வேலை நிறுத்தம் பயன்படுத்தப்படுகின்றன.
# பாலியல் வேலை நிறுத்தம்

## வரலாறு

### பண்டைய கிரீசு

கலைகளில் பாலியல் வேலைநிறுத்தத்திற்கு மிகவும் பிரபலமான உதாரணம் கிரேக்க நாடக ஆசிரியர் அரிஸ்டோபேன்ஸின் படைப்பான *லிசிஸ்ட்ராடா* ஆகும் இது போர் எதிர்ப்பு நகைச்சுவை படைப்பு ஆகும். லிசிஸ்ட்ராடா தலைமையிலான நாடகத்தில் உள்ள பெண் கதாபாத்திரங்கள், அமைதியைப் பாதுகாப்பதற்கும் பெலோபொன்னேசியன் போரை முடிவுக்குக் கொண்டுவருவதற்கும் தங்கள் மூலோபாயத்தின் ஒரு பகுதியாக தங்கள் கணவர்களிடமிருந்து பாலியல் உடலுறவை நிறுத்துகின்றனர்.
# பாலியல் வேலை நிறுத்தம்

## வரலாறு

### நைஜீரியா

நைஜீரியாவின் இக்போ மக்களிடையே, காலனித்துவத்திற்கு முந்தைய காலங்களில், பெண்கள் சமூகம் அவ்வப்போது தங்களை ஒரு குழுவாக, ஒரு வகையான பெண்கள் தொழிற்சங்கமாக உருவாக்கியது. இதற்கு அக்பா எக்வே தலைமை தாங்கினார். அவளுடைய பணிகளில் முக்கியமானது ஆண்களின் நல்ல நடத்தையை உறுதி செய்வது, துன்புறுத்தல் அல்லது துன்புறுத்தல் செய்யும் ஆண் முயற்சிகளை தண்டிப்பது ஆகும். குழுவின் வேலைநிறுத்த நடவடிக்கைகள் ஆண்களை அதிகம் பயமுறுத்தியது. ஒரு இக்போ மானுடவியலாளரான இஃபி அமாடியூமின் கூற்றுப்படி: "ஆண்களுக்கு எதிராக குழு வைத்திருந்த மற்றும் பயன்படுத்திய வலிமையான ஆயுதம் அனைத்து பெண்களின் வெகுஜன வேலைநிறுத்தங்கள் மற்றும் ஆர்ப்பாட்டங்களுக்கு உத்தரவிடும் உரிமையே ஆகும்" என்று கூறினார். வேலைநிறுத்தம் செய்ய உத்தரவிடப்பட்டபோது, பெண்கள் அனைத்து உள்நாட்டு, பாலியல் மற்றும் தாய்வழி சேவைகள் உட்பட அவர்கள் எதிர்பார்த்த கடமைகளையும் பாத்திரங்களையும் செய்ய மறுத்தனர். தாய்ப்பால் குடிக்கும் குழந்தைகளை மட்டும் சுமந்து கொண்டு *அவர்கள் மொத்தமாக* ஊரை விட்டு வெளியேறுவார்கள். அதீத கோபம் இருந்தால், அவர்கள் சந்திக்கும் எந்த மனிதர்களையும் அவர்கள் தாக்குவார்கள் என்று அறியப்பட்டது. "
# பாலியல் வேலை நிறுத்தம்

## வரலாறு

### உலக வரலாறு மற்றும் வரலாற்றுக்கு முந்தையது

வேட்டைக்காரர்கள் மற்றும் உலகெங்கிலும் உள்ள பிற காலனித்துவ மரபுகளில் பெண்களின் பாலியல் வேலைநிறுத்த நடவடிக்கைகளின் ஒத்த உதாரணங்களை மேற்கோள் காட்டி , சில மானுடவியலாளர்கள் இந்த வகையான கூட்டு ஒற்றுமைக்கு நன்றி என்று கூறுகின்றனர்.இந்த சர்ச்சைக்குரிய கருதுகோள் " பெண் ஒப்பனை கூட்டணிகள் ", "*லிசிஸ்ட்ராடா*", அல்லது "பாலியல் வேலைநிறுத்தம்" என அறியப்படுகிறது.
# பாலியல் வேலை நிறுத்தம்

## நவீன காலத்தில்

### கொலம்பியா

அக்டோபர் 1997 இல், கொலம்பியாவின் இராணுவத் தலைவரான தளபதி மானுவல் பொன்னட், போர் நிறுத்தத்தை அடைய, கொலம்பிய இடதுசாரி கொரில்லாக்கள், போதைப்பொருள் கடத்தல்காரர்கள் மற்றும் துணை ராணுவத்தினரின் மனைவிகள் மற்றும் தோழிகளிடையே பாலியல் வேலைநிறுத்தத்திற்கு அழைப்பு விடுத்தார். மேலும் பொகோட்டாவின் மாநகர முதல்வர் அந்தனாசு மோக்கசு , தலைநகரை ஒரு இரவு மட்டும் பெண்கள் மட்டும் வாழும் மண்டலமாக அறிவித்தார், வன்முறையைப் பிரதிபலிக்க ஆண்கள் வீட்டிலேயே இருக்குமாறு பரிந்துரைத்தார். கெரில்லாக்கள் இந்த முயற்சிகளை கேலி செய்தனர், தங்கள் இராணுவத்தில் 2,000 க்கும் மேற்பட்ட பெண்கள் இருந்தனர் என்பதை சுட்டிக்காட்டினர். இறுதியில் போர் நிறுத்தம் எட்டப்பட்டது, ஆனால் சிறிது நேரம் மட்டுமே நீடித்தது.  
செப்டம்பர் 2006 இல் கொலம்பியாவின் பெரேராவைச் சேர்ந்த பல மனைவிகள் மற்றும் தோழிகளின் தோழிகள், கும்பல் வன்முறையால் நிகழ்த்தப்பட்ட 480 இறப்புகளுக்குப் பதில், *லா ஹுல்கா டி லாஸ் பியர்னாஸ் க்ரூசாடாஸ்* ("குறுக்கு கால்களின் வேலைநிறுத்தம்") என்ற பாலியல் வேலைநிறுத்தத்தைத் தொடங்கினர்
# வி. எம். உபயதுல்லா சாகிப்

**வி. எம். உபயதுல்லா சாகிப்** (V.M. Obaidullah Sahib - பிறப்பு 03 மே 1905 இறப்பு 24 டிசம்பர் 1958),சென்னை மாகாணத்தின் வேலூரைச் சேர்ந்த விடுதலை போராட்ட வீரர். சென்னை மாகாணம் சார்பாக மாநிலங்களவை உறுப்பினராக 1951 முதல் 1958 வரை ஆம் ஆண்டு தேர்ந்தெடுக்கப்பட்டு மாநிலங்களவையில் பணியாற்றியுள்ளார்.
# வி. எம். உபயதுல்லா சாகிப்

## பிறப்பும் கல்வியும்

உபயதுல்லா சாகிப் 03 மே 1905 இல் மதார்சா சாகிப்பிற்க்கு மகனாக அன்றைய சென்னை மாகாணத்தின் வேலூரில் பிறந்தார். வேலூரில் வெற்றிலை பாக்கு வியாபாரம் செய்யும் ஒரு நடுத்தர குடும்பத்தைச் சேர்ந்தவர்
# வி. எம். உபயதுல்லா சாகிப்

## விடுதலை போராட்டம்

அவர் 1947 இல் சுதந்திரம் அடையும் வரை சுதந்திரப் போராட்டத்தில் கிட்டத்தட்ட அனைத்து இயக்கங்களிலும் பங்கேற்றார். இந்திய தேசிய காங்கிரசு கட்சியின் சார்பில் 1921 முதல் 1944 வரை நடைப்பெற்ற பல்வேறு போராட்டங்களிலும் பங்கேற்ற இவர் ஐந்து முறை சிறையிலடைக்கப்பட்டார். சுதேசி இயக்கம், கிலாபத் இயக்கம், கொடி சத்தியாகிரகம், ஹோம் ரூல் இயக்கம், சைமன் எதிர்ப்பு ஆர்ப்பாட்டம், சட்டமறுப்பு இயக்கம், வெள்ளையனே வெளியேறு இயக்கம்,உப்புச் சத்தியாகிரகம் என அனைத்து போராட்டங்களிலும் தீவிரப் பணியாற்றினார்.
# வி. எம். உபயதுல்லா சாகிப்

## சுதேசி இயக்கம்

பிரித்தானிய சாம்ராஜ்யத்தை அதிகாரத்திலிருந்து அகற்றுவதற்கும் இந்தியர்களின் பொருளாதார நிலைமைகளை மேம்படுத்துவதையும் நோக்கமாகக் கொண்ட சுதேசி இயக்கத்தை ஆதரிக்கும் எல்லா இடங்களிலும் பிரிட்டிஷுக்கு எதிராக வலுவான எதிர்ப்புகளும் முழக்கங்களும் எழுப்பப்பட்டன. பல்வேறு போராட்டக் கூட்டங்களை வி.எம். உபயதுல்லா சாகிப் ஒருங்கிணைத்தார்.
# வி. எம். உபயதுல்லா சாகிப்

## கிலாபத் இயக்கம்

1920 இல் கிலாபத் இயக்கத்தில் சேர்ந்தார் மற்றும் கிலாபத் குழு 19 மார்ச் 1920 ஐ இரண்டாவது கிலாபத் தினமாக கடைபிடிக்க முடிவு செய்து. மெட்ராஸ் மாநிலக் கல்லூரிக்கு எதிரே மெரினா கடற்கரையில் ஒரு பொதுக் கூட்டம் ஏற்பாடு செய்திருந்தது. வேலூர் மாவட்டத்தைச் சேர்ந்த தலைவர்கள், அப்துல் ஹக்கீம் மற்றும் வி.எம். உபயதுல்லா ஆகியோர் கூட்டத்தில் பேசினார். வடஆற்காடு மாவட்டத்தில் உள்ள ஒவ்வொரு கிராமத்திலும் சுற்றுப்பயணம் செய்து, பிரித்தானிய ஆட்சிக்கு எதிராக மக்களைத் தூண்டினார்.
# வி. எம். உபயதுல்லா சாகிப்

## நாக்பூர் கொடி வழக்கு

1923 இல், வி.எம். சி.ராஜகோபாலாச்சாரியின் ஆலோசனையின் பேரில் உபயதுல்லா சாகிப் கொடி சத்தியாகிரகத்தில் (தேசியவாதக் கொடிகளையும் காங்கிரசு கட்சிக் கொடிகளையும் பறக்கவிடும் போராட்டத்தில்) நாக்பூரில் பங்கேற்றார். பிரித்தானிய அரசாங்கத்தால் ஒரு வருட சிறைத்தண்டனைக்காக அவர் கைது செய்யப்பட்டு தண்டனை பெற்று சில மாதங்கள் நாக்பூர் சிறையிலும் பின்னர் மீண்டும் அமராவதி கொடுஞ்சிறைக்கும் மாற்றப்பட்டார்
# வி. எம். உபயதுல்லா சாகிப்

## வெள்ளையனே வெளியேறு இயக்கம்

1942 இல் வெள்ளையனே வெளியேறு இயக்கம் பற்றிய தீர்மானம் நிறைவேற்றப்பட்டது, உபயதுல்லா சாகிப் தமிழ்நாடு காங்கிரஸ் துணைத் தலைவராக இருந்தார். அவரை கைது செய்ய போலீசார் தேடினார்கள் ஆனால் அவர் தப்பித்து ஆகஸ்ட் புரட்சியில் பங்கேற்க பல்வேறு கிராமங்களில் இருந்து மக்களை திரட்டினார். இந்நேரத்தில், ஆகஸ்ட் புரட்சியின் பொறுப்பாளராக உபயதுல்லா சாகிப்பை காமராஜர் நியமித்தார். போராட்டம் வேலூரில் நடந்தது, பாதுகாப்பு சட்டத்தின் கீழ் கைது செய்யப்பட்டு முறையே கோவை, வேலூர் மற்றும் தஞ்சாவூர் என 26 மாத சிறைவாசம் அணுபவித்தார்.
# வி. எம். உபயதுல்லா சாகிப்

## அரசியல்

- 20 ஆண்டுகளுக்கும் மேலாக வேலூர் நகராட்சி கவுன்சிலராக பணியாற்றினார்.
- இ.தே.கா வட ஆற்காடு மாவட்ட துணைத் தலைவர் நான்கு ஆண்டுகள்.
- இ.தே.கா துணைத் தலைவர் ஏழு ஆண்டுகள்.
- இ.தே.கா தமிழ்நாடு காங்கிரஸ் கமிட்டி தலைவர் (1940-41)
- 17 ஆண்டுகளுக்கும் மேலாக தமிழ்நாடு காங்கிரஸ் மேலாண்மைக்குழு.
- 10 ஆண்டுகளுக்கும் மேலாக அகில இந்திய காங்கிரஸ் கமிட்டி உறுப்பினர்.
- 1951-1952 தற்காலிக இந்திய பாராளுமன்றத்தின நியமன உறுப்பினர்.
- 3-ஏப்ரல்-1952 வரை 2-ஏப்ரல்-1956 வரை நாடாளுமன்றத்தின் மாநிலங்களவை உறுப்பினர்.
- 1954 ரயில்வே கன்வென்ஷன் கமிட்டி உறுப்பினர்.
- 3-ஏப்ரல்-1956 முதல் 21-பிப்ரவரி-1958 வரை நாடாளுமன்றத்தின் மாநிலங்களவை உறுப்பினர்.
# வி. எம். உபயதுல்லா சாகிப்

## குடும்பம்

உபயதுல்லா சாகிப்பிற்க்கு ஜைபுன்னிஸா பேகம் என்ற மனைவியும், இரண்டு மகன்களும் மூன்று மகள்களும் உள்ளனர்.
# வி. எம். உபயதுல்லா சாகிப்

## இறப்பு

இறப்பு 24 டிசம்பர் 1958 அன்று காலமானார். அவரது இறப்பிற்க்குப்பின் வேலூர் பேருந்து நிலையத்திற்க்கு வி.எம். உபயதுல்லா பேருந்து நிலையம் என்று பெயர் சூட்டி கவுரவிக்கப்பட்டது.
# அருணா கோரி

**அருணா கோரி** (*Aruna Kori*; பிறப்பு 15 மார்ச் 1973) ஓர் இந்திய அரசியல்வாதியும், சமூக சேவகரும் ஆவார். இவர்சமாஜ்வாதி கட்சியின் சட்ட மன்ற உறுப்பினரகாக உத்தரப் பிரதேசத்தில் பில்கார் தொகுதியை பிரதிநிதித்துவப்படுத்தினார். மேலும் இவர் உத்தரபிரதேச அரசின் பெண்கள் நல மற்றும் கலாச்சார அமைச்சராகவும் இருந்தார்.
# அருணா கோரி

## அரசியல் வாழ்க்கை

கோரி சமாஜ்வாதி கட்சியில் தனது வாழ்க்கையைத் தொடங்கினார். தற்போது பிரகதிஷீல் சமாஜ்வாடி கட்சியின் தலைவராக இருக்கிறார். உத்தரபிரதேச பெண்கள் மற்றும் குழந்தைகள் நல மேம்பாட்டு அமைச்சராக இருந்த முதல் பெண்ணாவார்.கான்பூரில் உள்ள பில்காரில் இருந்து உத்தரப் பிரதேச சட்டமன்ற உறுப்பினராக முதல் முறையாக தேர்ந்தெடுக்கப்பட்டார்.  
உத்தரபிரதேசத்தின் 48 அமைச்சர்கள் கொண்ட சபையில் அருண் குமாரி கோரி, ஒரே பெண் அமைச்சராக இருந்தார். பெண்கள், நல்வாழ்வு மற்றும் கலாச்சாரம் ஆகிய துறைகள் இவரிடம் ஒப்படைக்கப்பட்டன.
# அருணா கோரி

## பெயர் குழப்பம்

இருப்பினும், இவரது பெயர் குறித்து குழப்பம் உள்ளது. இவருடைய சரியான பெயரான அருண்குமாரி கோரி என்ற சரியானபெயரில் இல்லாமல் அருணா கோரியாக பதவிப்பிரமாணம் செய்தார். "உண்மையில் என் பெயர் அங்கு அருணா குமாரி என்று பதிவாகி இருந்தது. பதவிப்பிரமாணம் செய்யும் போது கூட அது அருணா குமாரி என்று குறிப்பிடப்பட்டது, அதனால்தான் நான் அருணா குமாரி என்று கையெழுத்திட்டு சத்தியம் செய்தேன்" என்கிறார் அருண்குமாரி கோரி.  
இது இவருடைய பெயரைப் பற்றியது மட்டுமல்ல. வயது குறித்து ஒரு குழப்பமும் இருக்கிறது. 2007இல் தேர்தலில் போட்டியிடும் போது, தேர்தல் ஆணையத்திற்கு அளித்த வாக்குமூலத்தில் தனது வயது 35 என அறிவித்தார். 2012இல் இவர் தனது வயது 38 என்று குறிப்பிட்டார். இந்த குழப்பத்தை நீக்கி, "என் பிறந்த தேதி 1973 மார்ச் 11 ஆகும். 2007ஆம் ஆண்டு பிரமாணப் பத்திரத்தில் என் வயது 35 என யாரோ தவறாக எழுதியுள்ளனர்" எனக் கூறினார்.
# அருணா கோரி

## அமைச்சரவை

சமாஜ்வாடி கட்சியின் ஒரு தலித் மற்றும் இளம் பெண் முகமாக இருப்பதால், இவர் சட்டத்திற்கு சரியாக பொருந்துகிறார். சமாஜ்வாடி கட்சி, மாற்றத்திற்கு உட்பட்டு, உத்தரபிரதேச முதலமைச்சர் அகிலேஷ் யாதவ் தனது அமைச்சரவை குழுவில் சேர்க்க முடிவு செய்தார்.  
இவர் மிகவும் இளமையாக இருந்தாலும், இவர் அரசியலுக்கு மூத்தவராகக் கருதப்படுகிறார். அகிலேஷ் தனது முதல் தேர்தலில் போட்டியிடுவதற்கு ஒரு வருடம் முன்பு இவர் தேர்தலில் போட்டியிட்டார். 26 வயதில், 1999 மக்களவைத் தேர்தலில் கட்டாம்பூரில் இருந்து சமாஜ்வாதி கட்சி வேட்பாளராக இருந்தார். தேர்தலில் கிட்டத்தட்ட 105 வாக்குகள் வித்தியாசத்தில் தோல்வியடைந்தார். இவர் பகுஜன் சமாஜ்வாதி கட்சியின் பியாரே லால் சங்வார் என்பவரால் தோற்கடிக்கப்பட்டார். இவர் 1,56,477 வாக்குகள் பெற்றார். பியாரே லால் சங்வார் 1,56,582 வாக்குகள் பெற்றார்.
# அருணா கோரி

## தேர்தல்

2002 ஆம் ஆண்டில், கான்பூரின் தனித் தொகுதியான போக்னிபூரிலிருந்து 2002 சட்டமன்றத் தேர்தலில் போட்டியிட இவருக்கு கட்சி வாய்ப்பு அளித்தது. இவர் தனது நெருங்கிய போட்டியாளரான பகுஜன் சமாஜ் கட்சியின் நிர்மலா சங்க்வாரை கிட்டத்தட்ட 10 ஆயிரம் வாக்குகள் வித்தியாசத்தில் தோற்கடித்தார்.  
தனக்கு எதிராக குற்றவியல் பதிவு ஏதுமில்லாத அரசியல்வாதிகளில் இவரும் ஒருவர். 59 லட்சம் மதிப்புள்ள சொத்துகளை கொண்டிருந்தார். (இவரது பிரமாணப் பத்திரத்தில் அறிவிக்கப்பட்டபடி).
# 2017 மகளிர் அணிவகுப்பு

**மகளிர் அணிவகுப்பு (2017 Women's March** **)** 2017 சனவரி 21-ல் உலகளவில் நடந்த ஒரு போராட்டம். அமெரிக்க குடியரசுத் தலைவராக டோனால்ட் டிரம்ப் பதவியேற்ற மறுநாள் அவரின் பல கொள்கைகள் பெண்களுக்கு எதிராகவும் அவர்களின் சுதந்திரத்துக்கு அச்சுறுத்தலாகவும் உள்ளது எனக் கருதி இந்த அணிவகுப்பு நடைபெற்றது. பெண்களின் உரிமைகள், குடிவரைவு சீர்திருத்தம், சுகாதாரச் சீர்திருத்தம், இனப்பெருக்க உரிமைகள், சுற்றுச்சூழல், நங்கை, நம்பி, ஈரர், திருனர் உரிமைகள், இன சமத்துவம், மத சுதந்திரம், தொழிலாளர்களின் உரிமைகள் மற்றும் சகிப்புத்தன்மை ஆகிய பலதரப்பட்ட காரணத்திற்காக இது நடைபெற்றது. பெண்களுக்கு கிடைக்க வேண்டிய உரிமைகள் மறுக்கப்பட்ட போது அவர்கள் துணிவுடன் களத்தில் இறங்கிப் போராடினர். போராட்டத்தில் அதிக அளவில் பெண்கள் கலந்து கொண்டதால், போராட்டம் பொிதானது. இந்தப் போராட்ட அமைப்பாளர்களின் கூற்றுப்படி, "புதிதாகப் பதவியேற்ற அரசிற்கு முதல் நாளில் வலிமையான செய்தியை அனுப்புவதே எங்கள் குறிக்கோளாக இருந்தது என்றனர். மேலும் பெண்களின் உரிமைகளும் மனிதஉரிமைகள் தான் என்று உலகிற்கு எடுத்துக்காட்ட விரும்பினோம் என்றும் கூறினர்".  
முக்கிய ஆர்ப்பாட்டம் வாசிங்டன், டிசியில் நடைபெற்றது. பெண்களுக்கு கிடைக்க வேண்டிய உாிமைகளுக்கானப் போராட்டம் என்று அறியப்பட்டது. இப்போராட்டம் நியாயமானதாக இருந்ததால் ஆதரவு பெருகியது. உலகெங்கிலும் பல ஊர்வலங்கள் இதன் தொடர்பாக நடைபெற்றன. வாசிங்டனில் நடைபெற்ற அணிவகுப்பு யூடியூப், முகநூல், எக்ஸ் இல் நேரடியாக ஒளிபரப்பப்பட்டது. இதில் 470,000 -க்கும் அதிகமான மக்கள் கலந்துகொண்டனர். அமெரிக்காவில் நடந்த அணிவகுப்புகளில் 3,267,134 மற்றும் 5,246,670 பேர் பங்கேற்றனர். இது அமெரிக்க மக்கள்தொகையில் சுமார் 1.0 முதல் 1.6 சதவீதம் பேர் ஆகும். உலகளாவிய பங்கேற்பு ஏழு மில்லியனுக்கும் அதிகமாக இருந்ததாக மதிப்பிடப்பட்டுள்ளது. அமெரிக்காவில் குறைந்தது 408 அணிவகுப்புகளும், அணிவகுப்புகளுக்குப் பிறகு, உலகெங்கிலும், ஏழு கண்டங்களிலும், கனடாவில் 29, மெக்சிகோவில் 20, மற்றும் அண்டார்டிகாவில் 1,என மொத்தம் சுமார் 673 அணிவகுப்புகள் நடந்ததாக அமைப்பாளர்கள் தெரிவித்தனர். மக்கள் அமைதியாகத் தங்களது போராட்டங்களை நடத்தினர். டிசி, சிகாகோ, லாஸ் ஏஞ்சல்ஸ், நியூயார்க் நகரம் அல்லது சியாட்டிலில் அணிவகுப்பில் கலந்து கொண்டவர்களின் எண்ணிக்கை அதிகமானதால் யாரும் கைது செய்யப்படவில்லை, அங்கு மொத்தம் இரண்டு மில்லியன் மக்கள் கலந்துகொண்டனர். "குடிசார் உரிமைகள் இயக்கம் வன்முறையற்ற நடைமுறைகளை கடைப்பிடிக்க விரும்புவதாக" இந்த அமைப்பின் இணையதளம் கூறுகிறது.
# 2017 மகளிர் அணிவகுப்பு

### அமைப்பாளர்கள்

நவம்பர் 9, 2016 அன்று, அமெரிக்கக் குடியரசுத் தலைவராக டோனால்ட் டிரம்ப் தேர்ந்தெடுக்கப்பட்ட முதல் நாள், டிரம்பின் தேர்தல் பிரச்சாரம் மற்றும் அரசியல் கருத்துக்களுக்கு எதிர்வினையாகவும் குடியரசுத் தலைவர் வேட்பாளர் இலரியின் தோல்விக்கு ஹவாய் நாட்டைச் சேர்ந்த, தெரசா ஷூக் முகநூல் நிகழ்வை உருவாக்கி, நண்பர்களுடன் வாசிங்டனுக்கு அணிவகுத்துச் சென்று எதிர்ப்பு தெரிவித்தார். எசி ஆர்மன், ஃபான்டைன், ஃபான்டைன் பியர்சன்(ஒரு நியூயார்க் அலங்கார நிபுணர்), ப்ரீன் பட்லர் மற்றும் சிலர் உருவாக்கிய இதே போன்ற முகநூல் பக்கங்கள் ஆயிரக்கணக்கான பெண்கள் விரைவாக அணிவகுப்பில் சேர வழிவகுத்தது. ஹார்மோன், பியர்சன் மற்றும் பட்லர் வாசிங்டனில் உத்தியோகபூர்வ மகளிர் அணிவகுப்பைத் தொடங்கி,ஒருங்கிணைக்க முடிவு செய்தனர்.
# 2017 மகளிர் அணிவகுப்பு

## சர்வதேச அளவில்

ஓஸ்லோ, நோர்வேயில் பிரிட் ஆக்னசு சவேரி, டொரான்டோ, கனடாவில் மரிசா மெக் டசுனேவும், கரேன் ஓல்சன், ஜெனிவா, சுவிட்சர்லாந்து; ரெபேக்கா டர்ன்போ, சிட்னி, ஆத்திரேலியா; ஆகியோர் சர்வதேச அளவில் இந்த அணிவகுப்பை ஒருங்கிணைத்தனர். சமூக ஊடகங்கள் மூலமாக இந்த அணிவகுப்பை இவர்கள் ஒருங்கிணைத்தனர். ஒவ்வொரு வாரமும் இசுகைப் மூலமாக வியூகம் வகுத்தனர்.
# இ. சுந்தரமூர்த்தி

**இ. சுந்தரமூர்த்தி** என்பவர் தமிழறிஞர், பேராசிரியர், எழுத்தாளர் மற்றும் எனப் பன்முக ஆற்றல் கொண்டவராவார்.
# இ. சுந்தரமூர்த்தி

## பிறப்பு

கோயம்புத்தூர் மாவட்டம் வெள்ளலூரில் 1942-இல் பிறந்தார்.
# இ. சுந்தரமூர்த்தி

## பணி

சென்னைப் பல்கலைக்கழகத்தில் தமிழ் மொழி, இலக்கியத்துறைகளில் தலைவர், பதிப்புத்துறைத்தலைவர் உள்ளிட்ட பல்வேறு நிலைகளில் 32 ஆண்டுகள் பணியாற்றியுள்ளார். டிசம்பர் 19 2001 முதல் டிசம்பர் 18 2004 வரை தஞ்சாவூர் தமிழ்ப் பல்கலைக்கழகத்தின் துணைவேந்தராகப் பணியாற்றியுள்ளார். செம்மொழி நிறுவனத்தில் 2008 முதல் 2014 வரை முதுநிலை ஆராய்ச்சியாளராக இருந்துள்ளார். இந்நிறுவனத்தின் துணைத்தலைவராக நியமிக்கப்பட்டுள்ளார்.
# இ. சுந்தரமூர்த்தி

## நூல்கள், கட்டுரைகள்

சுவடியியல், பதிப்பியல், இலக்கணம், நடையியல் எனப் பல துறைகளில் 70க்கும் மேற்பட்ட நூல்களை எழுதியுள்ளார்.
# இ. சுந்தரமூர்த்தி

## பயணங்கள்

தமிழாய்வுப் பணிகளுக்காக அமெரிக்கா, ஜெர்மனி, இலங்கை, மலேசியா உள்ளிட்ட நாடுகளுக்குச் சென்றுள்ளார். சிகாகோவில் நடைபெற்ற உலகத் தமிழாராய்ச்சி மாநாட்டில் ஆய்வுக்கட்டுரை வழங்கியுள்ளார்.
# பார்வதி கோஷ்

**பார்வதி கோஷ்** (*Parbati Ghose*) (பிறப்பு **சபாலா நாயக்** ; 28 மார்ச் 1933 - 11 பிப்ரவரி 2018) ஓர் இந்திய நடிகையும், திரைப்பட இயக்குநரும், திரைப்பட தயாரிப்பாளரும்ன் ஆவார். இவர் ஒடிசா மாநிலத்தைச் சேர்ந்த முதல் பெண் திரைப்பட தயாரிப்பாளராக இருந்தார்.
# பார்வதி கோஷ்

## ஆரம்ப கால வாழ்க்கை

எட்டு உடன்பிறந்தவர்களில் ஒருவரான இவர், பிரித்தானிய இந்தியாவில் ஒடிசாவின் கட்டாக் மாவட்டத்தில் உள்ள மனசிங்கபட்டானாவில் 28 மார்ச் 1933 அன்று சபாலா நாயகராகப் பிறந்தார். இவரது தந்தை, வாசுதேவ் நாயக், , ஒரு முக்கிய புத்தக வெளியீட்டு நிறுவனமான மன்மோகன் அச்சகத்தை நடத்தி வந்தார். இவர், சனத் நளினி பெண்கள் மேல்நிலைப் பள்ளியில் பயின்றார். இவர் கேளுச்சரண மகோபாத்திரா, தயாள் சர்மா, சுரேஷ் ரௌத்ரே ஆகியோரின் கீழ் நடனக் கலைஞராகவும் பயிற்சி பெற்றார்.
# பார்வதி கோஷ்

## தொழில்

பார்வதி, திரையில் நடிகையாக மாறுவதற்கு முன்பு அனைத்திந்திய வானொலியில் ஒரு குழந்தைக் குரல் நடிகராக தனது வாழ்க்கையைத் தொடங்கினார். இவர் 1949ஆம் ஆண்டு *ஸ்ரீ ஜெகன்னாத்* என்ற திரைப்படத்தில் நீலா மாதவ் கதாபாத்திரத்தின் குழந்தைக் கலைஞராக அறிமுகமானார். இவரது பெரிய வெற்றி 1953இல் வெளியான திரைப்படமான *அமரி கான் ஜுவா* என்ற படத்தின் மூலம் ( எங்கள் கிராமத்துப் பெண் ) வந்தது. அதில் இவர் முன்னணி பெண் நடிகையாக நடித்திருந்தார். சிறுவர் திருமணத்தின் சர்ச்சைக்குரிய நடைமுறையை ஆராய்ந்த இப்படம் இவருக்கு நேர்மறையான விமர்சனங்களையும் பெற்றுத் தந்தது.  
1956 ஆம் ஆண்டில், இவர் வெற்றிகரமான *பாய் பாய்*, என்ற ஒடியா மொழி திரைப்படத்தில் தனது வருங்கால கணவர், கௌர் பிரசாத் கோஷுடன் நடித்திருந்தார். கௌர் பிரசாத் இப்படத்தின் தயாரிப்பாளராகவும் இருந்தார். முன்னணி நடிகையாக இவரது திறமையை வெளிப்படுத்திய *பாய் பாய்*, இந்திய திரைப்படத் துறையில் இவரது புகழை பெரிதும் அதிகரித்தது. இது திரைப்பட இயக்கம் மற்றும் தயாரிப்பில் இவருக்கு ஆர்வத்தை ஏற்படுத்தியது. அதன் பின்னர் தனது கண்வர் தயாரிப்பில் 1959 இல் வெளியான *மா* என்ற படத்தில் தோன்றினார்.  
இவரும் இவரது கணவரும் சேர்ந்து *இலட்சுமி* (1962), *கா* (1965), *ஸ்த்ரீ*(1968) ஆகிய படங்களை தயாரித்தும், இணை இயக்குநராக இருந்தும், நடித்தும் இருந்தனர். இந்த மூன்று படங்களும் இயக்குனர்கள் மற்றும் தயாரிப்பாளர்களுக்கான பணிக்காக இவர்களுக்கு மூன்று தேசிய திரைப்பட விருதுகளை பெற்றுத் தந்தது. சில வருடங்கள் கழித்து, இவர் 1986ஆம் ஆண்டில் *சா மன அத குந்தா* என்ற படத்தை இயக்கியும் தயாரித்தும் இருந்தார். இவர் இந்தி மற்றும் பெங்காலி மொழியில் 'பிரஷ்னா' , 'சோபன்' போன்ற தொலைக்காட்சிப் படங்களிலும் பணியாற்றினார். மேலும் 1971இல் *சன்சார்* என்ற படத்திலும் தோன்றினார்.  
இயக்குநராகவும் தயாரிப்பாளராகவும் இருந்து 1998இல் வெளியான *சலபேகா* என்ற படம் இவரது கடைசித் திரைப்படமாகும்.
# பார்வதி கோஷ்

## சொந்த வாழ்க்கை

1959 ஆம் ஆண்டில், இவர் கௌர் பிரசாத் கோஷ் என்பவரை மணந்தார். மேலும், இவரது புதிய மாமியாரால் வழங்கப்பட்ட பார்வதி என்ற பெயரை ஏற்றுக்கொண்டார்.  
பார்வதி 11 பிப்ரவரி 2018 அன்று தனது 84 வயதில் புவனேசுவரில் இறந்தார். இவரது இறுதிச் சடங்கை ஒடிசா மாநில அரசு, அரசு மரியாதையுடன் நடத்தியது. தேசிய திரைப்படத் துறைக்கு இவர் செய்த பங்களிப்புகளுக்காக ஒடிசாவின் முதல்வர் நவீன் பட்நாய்க் இறுதி அஞ்சலி செலுத்தினார்: "ஒடியா சினிமாவுக்கான இவரது பங்களிப்பிற்காக அவர் எப்போதும் நினைவுகூரப்படுவார். "
# மாலத்தீவுகளின் கதீஜா

**அல்-சுல்தானா கதீஜா சிறீ ராதா அபாரணா மகா ரெகெந்தி ** (திவெயி: އައްސުލްޠާނާ ޚަދީޖާ ސިރީ ރާދަ އަބާރަނަ މަހާރެހެންދި; இறப்பு 1380) அல்லது பரவலாக கதீஜா அரசி என்ற பொருள்படும் **ரெகெந்தி கதீஜா** (திவெயி: ރެހެންދި ޚަދީޖާ) மாலத்தீவுகளின் சுல்தானாவாக 1347 முதல் 1380 வரை இருந்தவர். இவர் முசுலிம் நாடொன்றில் ஆட்சியில் அமர்ந்த முதல் பெண்மணிகளில் ஒருவராகக் கருதப்படுகிறார்.  
கதீஜா மாலத்தீவுகளின் முதலாம் ஓமரின் மூத்த பெண் ஆவார். 1341இல் தந்தை சுல்தான் ஓமர் இறந்த போது அவரது மகன் அகமது சிகாபுதீன் அரசரானார். 1347இல் கதீஜா தனது தமையனைக் கொன்று மாலத்தீவுகளின் முதல் பெண் ஆட்சியாளராக அரியணை ஏறினார். தீமுகெ வம்சாவளியின் முதல் பெண் அரசியாகவும் விளங்கினார்.  
மாலத்தீவு படைகளில் ஆயிரக்கணக்கான வெளிநாட்டவர்கள் படைவீரர்களாக இருந்தனர்; ஒரு சிலரே உள்நாட்டவர். ஒவ்வொரு நாளும் இவர்கள் தர்பார் மண்டபத்திற்கு வந்து அரசிக்கு வணக்கம் செலுத்துவது கட்டாயமாக இருந்தது.
# மாலத்தீவுகளின் கதீஜா

## வாழ்க்கை வரலாறு

### முதல் ஆட்சிக்காலம்

கதீஜா மாலைத்தீவுகளின் சுல்தான் முதலாம் ஓமரின் மூத்த மகளாவார். பின்னாளில் இவரை அடுத்து அரியணை ஏறிய ராதாஃபதி இவரது ஒன்றுவிட்ட உடன்பிறந்தாள் ஆவார். கதீஜா தனது உடன்பிறந்த தம்பி அகமது சிகாபுதீனைக் கொன்று 1347இல் முதன்முதலில் ஆட்சியைப் பிடித்தார். இந்த ஆட்சி 1363 வரை இருந்தது.  
இப்னு பதூதா: "இந்தத் தீவுகளில் அரசியாக கதீஜா என்ற பெண் ஆள்வது ஓர் அதிசயம் ஆகும்.... மன்னராட்சியை இவரது பாட்டனார் நிறுவினார்; தொடர்ந்து தந்தை ஆட்சி செய்தார். தந்தை இறந்த பிறகு இவரது தம்பி சிகாபுதீன் பதவி ஏற்றார். மிக இளவயதினராக இருந்தமையால் வேசிர் 'அப்துல்லா சிகாபுதீனின் தாயை மணம்புரிந்து அதிகாரத்தைக் கைப்பற்றினார். இவரே பின்னர் தன் கணவனை இழந்த கதீஜாவையும் மணம் புரிந்தார்." இப்னு பதூதா ஆட்சியைக் கைப்பற்ற நிகழ்ந்த சண்டையில் கதீஜாவின் தம்பி இறந்ததையும் கதீஜா ஆட்சியில் அமர்ந்ததையும் விவரித்துள்ளார்: "இந்த சண்டையில் ஆட்சி வம்சாவளியில் எஞ்சியவர்கள் மூன்று உடன்பிறந்த பெண்கள் மட்டுமே ... . மாலைத்தீவு மக்கள் கதீஜா அரியணை ஏறுவதையே ஆதரித்தனர், அவரது கணவர் சமாலுதீன் வேசிர் ஆனார். அவர் ஆரியணை ஏறினார் . . . ஆனால் அரசாணைகள் கதீஜா பெயரிலேயே இடப்பட்டன. இந்த ஆணைகள் பனையோலைகளில் கத்தி போன்ற வளைந்த இரும்பு கம்பியால் எழுதப்பட்டன. காகிதம் குரான் மற்றும் அறிவு நூல்கள் எழுத பயன்படுத்தப்பட்டது."  
மேலும் இப்னு பதூதா:
:"சமயப் பொழிவாளர் (கதீப்) வெள்ளிக்கிழமை வழிபாடுகளின் போதும் பிற நேரங்களிலும் அரசிக்காக வேண்டுதல் செலுத்தினார். 'ஓ அல்லாவே!' 'அனைத்து உயிரினங்களிலிருந்தும் தங்கள் மேலான அறிவால் தாங்கள் தேர்ந்தெடுத்து அனைத்து முசுலிம்களுக்கும் உங்கள் கருணையை செலுத்தும் கருவியாக்கிய உங்கள் பெண் அடிமைக்கு உதவி புரிக."  
மாலத்தீவுகள் பெண்களும் அரசியும் மற்ற முசுலிம்கள் போல முகத்திரை அணிந்திருக்கவில்லை என்று இப்னு பதூதா கூறுகிறார்.
# மாலத்தீவுகளின் கதீஜா

## வாழ்க்கை வரலாறு

### இரண்டாம் ஆட்சிக்காலம்

1363இல் கதீஜாவின் கணவரும் முதலமைச்சருமான முகமது எல்-ஜமீல் ஆட்சியைக் கைப்பற்றினார். ஆனால் 1364இல் தனது முதல் கணவரைக் கொலை செய்து மீண்டும் ஆட்சியில் அமர்ந்தார். கதீஜாவின் இரண்டாம் ஆட்சிக் காலம் 1364 முதல் 1374 வரை நீடித்தது. 1374இல் அவரது இரண்டாம் கணவரும் அமைச்சருமான அப்துல்லா I ஆட்சியைக் கைப்பற்றினார்.
# மாலத்தீவுகளின் கதீஜா

## வாழ்க்கை வரலாறு

### மூன்றாம் ஆட்சிக்காலம்

1376இல் தனதாட்சியைக் கவிழ்த்த மூன்றாண்டுகளில் இரண்டாம் கணவர் அப்துல்லாவையும் கொன்று ஆட்சியைக் கைப்பற்றினார். இந்த மூன்றாவது ஆட்சிக் காலம் 1376 முதல் 1380 வரை இருந்தது. தனது கணவர்களால் ஏமாற்றப்பட்டு இரண்டு முறை ஆட்சி இழந்தாலும் கதீஜா கிட்டத்தட்ட 30 ஆண்டுகள் ஆண்டுள்ளார். இவரை அடுத்து இவரது கடைசித் தங்கை ராதாஃபதி ஆட்சி புரிந்தார்.
# ஆரு (பண்டைய எகிப்திய தொன்மவியல்)

**ஆரு** (**Aaru**) பண்டைய எகிப்திய தொன்மவியலில் இதனை **நாணல் புலம்** என்றும் அழைக்கப்படுகிறது. வாழ்வு, இறப்பு, மறுவாழ்வு மற்றும் பாதாளம் ஆகியவற்றுக்கு காரணமான எகிப்தியக் கடவுளான ஓசிரைஸ் ஆட்சி செய்யும் பரலோக சொர்க்கமாகும். இது நைல் நதி வடிநிலக் கடவுளான *கா* (ஆன்மாவின் ஒரு பகுதி) என விவரிக்கப்பட்டுள்ளது. பண்டைய எகிப்தியர்கள் ஆன்மா இதயத்தில் வாழ்கிறது என்று நம்பினர். எனவே, மரணத்தின் போது, இதயத்தை மட்டும் எடைபோடும் வழக்கம் ஏற்பட்டது. இறப்பிறகுப் பின் ஆன்மாக்கள் நாணல் வயல்களுக்கு நடுவில் அபாயகரமான பயணத்தைத் தொடங்குகிறது. இறப்பிறகுப் பின் ஆன்மாக்கள் ஆரு எனுமிடத்தில் என்றென்றும் மகிழ்ச்சியுடன் இருப்பார்கள்.  
தகுதியுள்ள ஆன்மாக்கள் ஆருவை அடைவதற்கு முன் ஒரு நீண்ட பயணத்தை மேற்கொண்டு பல ஆபத்துக்களை எதிர்கொள்கின்றன. இறந்தவர்களின் ஆன்மாக்கள் தொடர்ச்சியான வாயில்கள் வழியாக உள்ளே நுழைகிறது. வாயில்களின் சரியான எண்ணிக்கை ஆதாரங்களைப் பொறுத்து மாறுபடும்; ஆன்மாக்கள் ஆயுதம் ஏந்திய தீய பேய்களால் பாதுகாக்கப்படுவதாக விவரிக்கப்படுகிறது. ஆரு பொதுவாக சூரியன் உதிக்கும் கிழக்கில் உள்ளதாக கருதப்படுகிறது. பூமிக்குரிய நைல் நதி டெல்டாவின் எல்லையற்ற நாணல் வயல்கள் என விவரிக்கப்படுகிறது. நைல் நதியின் இந்த வடிநிலத்தீன் சிறந்த வேட்டை மற்றும் விவசாய நிலம், இங்குள்ள ஆன்மாக்கள் நித்தியமாக வாழ அனுமதிக்கிறது. இன்னும் துல்லியமாக சொல்வதாயின் ஆரு, நாணல் வயல்களில் மூடப்பட்டிருக்கும் தீவுகளின் வரிசையாகக் கருதப்பட்டது. இந்த ஆரு எனும் நாணல் வயல், ஓசிரைஸ் கடவுள் வசித்த பகுதி "பிரசாதங்களின் புலம்" என்று அழைக்கப்படுகிறது,
# ஆரு (பண்டைய எகிப்திய தொன்மவியல்)

## இதனையும் காண்க

- பண்டைய எகிப்தியர்களின் இறுதிச் சடங்கு நூல்கள்
- எகிப்திய மம்மியின் வாய் திறப்புச் சடங்கு
- கல் வண்டு
- உசாப்தி
- அன்கு
- சென் மோதிரம்
- நார்மெர் கற்பலகை
- இறந்தோர் நூல்
- நுழைவாயில்களின் நூல்
# அனு வர்தன்

**அனு வர்தன்** (*Anu Vardhan*) ஓர் இந்திய ஆடை வடிவமைப்பாளரும் தொழில்முனைவோரும் ஆவார். அறிந்தும் அறியாமலும் (2005),பட்டியல் (2006) பில்லா (2007) போன்ற பெரும் வெற்றி பெற்ற படங்களை இயக்கிய இயக்குநர் விஷ்ணுவர்த்தன் இவரது கண்வராவார். இவர்கள் திருமணத்துக்குப் பிறகு பல படங்களில் இணைந்து பணியாற்றுகின்றனர். தனது கணவர் படங்களில் இவர் முன்னணி நடிகர், நடிகைகளுக்கு ஆடை வடிவைப்பாளாராக இருக்கிறார். இவர், நடிகர் ரசினிகாந்து நடித்த கபாலி, கபாலி போன்ற படங்களில் ஆடை வடிமைப்பாளராக இருந்தார்.
# அனு வர்தன்

## தொழில்

சென்னை, இலயோலா கல்லூரியின் காட்சி தொடர்பாடல் பட்டதாரியான இவர் சிறந்த ஆடை வடிவமைப்பிற்கான மாநில விருது உட்பட பல விருதுகளைப் பெற்றவர். தனது குடும்ப நண்பர் சந்தோஷ் சிவனின் இயக்கத்தில் வெளிவந்த தி டெரரிஸ்ட் (1997) என்ற திரைப்படத்தின் மூலம் அனு வர்தன் திரையுலகில் முதலில் ஈடுபட்டார். இதில் இவர் ஆடை வடிவமைப்பு, திரைக்கதை உரையாடல் ஆகியவற்றிலும் பங்கு கொண்டிருந்தார். மேலும், ஆயிஷா தர்கர் என்ற படத்தின் முன்னணி கதாபாத்திரத்தின் நண்பராக படத்தில் தோன்றினார். அசோகா (2001) என்ற திரைப்படத்தில் முதன்மை ஆடை வடிவமைப்பாளராக மீண்டும் சிவனுடன் பணிபுரிந்தார். வரலாற்று காலம் குறித்த விரிவான ஆராய்ச்சிக்குப் பிறகு, இவர் 3ஆம் நூற்றாண்டு கால ஆடைகளை முன்னணி நடிகர்களான சாருக் கான் , கரீனா கபூர் ஆகியோருக்கான ஆடைகளைத் தயாரிக்க உதவினார். இயக்குநர்களான விஷ்ணுவர்தன், சிவா ஆகியோரது இயக்கத்தில் அவர்களுடன் ஒருங்கிணைந்து நடிகர் அஜித்குமாருடன் விரிவாக பணியாற்றியுள்ளார்.  
2016 ஆம் ஆண்டில், அனு வர்தன் கபாலியில் (2016) பணியாற்றினார், இவர் ரஜினிகாந்தை உயர்குடும்ப உடைகள் அணிந்த ஒருவராகவும் 1980களில் தோற்றமளிக்கும் தொழிலாளியாகவும் இரண்டு வெவ்வேறு தோற்றங்களில் வடிவமைத்தார். இத்திரைப்படம் மூலம் பெரும் பாராட்டுதல்களையும் ஏராளமான விருதுகளையும் பெற்றார். படத்தின் வெற்றி இயக்குநர் பா. ரஞ்சித் இரசினிகாந்துடனான தனது அடுத்த படமான காலாவில் (2018) இவரை ஒப்பந்தம் செய்ய தூண்டியது. இந்த படத்தில், அனு முதன்மையாக ஒரு கருப்பு கருப்பொருளுடன் குர்தாக்கள் மற்றும் லுங்கிகள் அணிந்து நடிகர்களை நடிக்க வைத்தார்.  
அனு தனது வேலையில் கைத்தறி தயாரிப்புகளை தவறாமல் பயன்படுத்துகிறார். குறிப்பாக விசுவாசம் (2019) படத்தில் நயன்தாராவுக்காக பட்டு-பருத்தி புடவைகளை வடிவமைத்தார். இவரது பாணியின் புகழ் இதேபோன்ற தயாரிப்புகளுக்கான தேவையைத் தூண்டியது. பிகில் (2019), தர்பார் (2020) ஆகிய படங்களில் நயன்தாராவுக்கு ஒத்த பொருட்களைக் கொண்ட ஆடைகளை இவர் தொடர்ந்து வடிவமைத்தார்.